SVEUČILIŠTE U ZAGREBU

VETERINARSKI FAKULTET

raspisuje

**N A T J E Č A J**

**ZA UPIS NA POSLIJEDIPLOMSKI ZNANSTVENI SVEUČILIŠNI DOKTORSKI STUDIJ VETERINARSKE ZNANOSTI U AK. GOD. 2021./2022. S POČETKOM NASTAVE U LJETNOM SEMESTRU**

Uvjeti za upis propisani su Pravilnikom o doktorskom studiju na Veterinarskom fakultetu Sveučilišta u Zagrebu od 22. prosinca 2021. godine.

**Prilozi uz prijavu:**

1. Prijavni obrazac

2. Ovjerena preslika sveučilišne diplome o završenom fakultetu

3. Potvrda radne organizacije ili izjava pristupnika o podmirenju troškova školarine

4. Izvod iz matične knjige rođenih/Rodni list

5. Prijepis i prosjek ocjena završenoga fakulteta

6. Domovnica

7. Dokaz o poznavanju engleskog jezika

8. Životopis (Europass)

9. Pisana suglasnost studijskog savjetnika (potencijalnog mentora) koji je zaposlenik Veterinarskoga fakulteta u znanstveno-nastavnom ili znanstvenom zvanju

Školarina za upisane polaznike u ak. god. 2021./2022. za doktorski studij Veterinarske znanosti iznosi 72.000,00 kuna.

Strani državljani: Svi dokumenti trebaju biti predani na engleskom ili hrvatskom jeziku kao originali ili prijevodi ovjereni od strane sveučilišta ili sudskog tumača, odnosno javnog bilježnika. Kandidati koji su stekli kvalifikaciju u inozemstvu trebaju provesti akademsko priznavanje inozemne visokoškolske kvalifikacije. Svi strani studenti koji će se upisati na studij moraju imati reguliran status boravka u Republici Hrvatskoj i regulirano zdravstveno osiguranje unutar Republike Hrvatske.

Razgovor s pristupnicima koji ispunjavaju uvjete Natječaja sastavni je dio upisnog postupka, koji će se obaviti nakon završetka prijava.

Sve dodatne obavijesti o uvjetima upisa možete dobiti u Referadi za poslijediplomske studije Veterinarskog fakulteta, na telefon 2390-105 ili web stranici <http://www.vef.unizg.hr/>

**Rok za podnošenje prijava do 10. veljače 2022. godine.**

**Prijavu s priloženim dokumentima treba poslati na adresu Sveučilište u Zagrebu, Veterinarski fakultet, Vjekoslava Heinzela 55, 10000 Zagreb.**